**u partnerstvu sa opštinom Gacko**

**Izvještaj o održanom trećem mentorskom sastanku u okviru javnog poziva za predaju projektnih prijedloga u sklopu projekta Regionalni program lokalne demokratije na Zapadnom Balkanu 2 (ReLOaD2) u Opštini Gacko**

U okviru Javnog poziva za organizacije civilnog društva/nevladine organizacije za predaju prijedloga projekata koji se organizuje u sklopu projekta „Regionalni program lokalne demokratije na Zapadnom Balkanu 2“ (ReLOaD2)[[1]](#footnote-1)u saradnji sa Opštinom Gacko , 26.05.2023. godine u trajanju od 12.00 do 13.30 sati održan je treći (posljednji) od tri planirana mentorska sastanka za zainteresovane predstavnike i predstavnice organizacija civilnog društva (OCD).

Termin mentorskog sastanka je najavljen na zvaničnoj internet stranici Opštine Gacko. Sastanak je održan u Skupštinskoj sali Opštine Gacko (Solunskih dobrovoljaca br.2). Sastanku je, pored mentora i predstavnika/ca Opštine Gacko, prisustvovalo ukupno 5 predstavnika/ica iz 4 OCDa (svi prisutni učesnici su bile žene).

Imajući u vidu činjenicu da je ovo bio posljednji mentorski sastanak, te blizinu krajnjeg roka za predaju projektnih prijedloga razumljivo je da je čitav sastanak protekao u analizi projektnih prijedloga, i to kako logičkih okvira, tako i same aplikacione forme. Treba istaći da su mentorskim sastancima uglavnom prisustvovale iste osobe odnosno iste organizacije, što je olakšalo i razumijevanje sugestija od strane mentora. Suštinski, većina sugestija koje su dane tokom posljednjeg mentorskog sastanka odnosila su se na samo definiranje određenih pojmova, te dodatno pojašnjenje načina prezentiranja dijelova projektnog prijedloga.

Dio sastanka posvećen je i definisanju ciljnih grupa i potrebi da se objasni zašto je odabrana ta ciljna grupa i kako se uopšte došlo do nje. Također je potrctana i potreba da se prikažu i jasni dokazi kada je riječ o pojašnjenju osnovnog problema kojeg rješava projekat.

Značajno je istaći da je ponovo naglašena potreba potpunog poštovanja kriterija definisanih smjernicama za aplikanta. U tom kontekstu ponovljeno je da ukoliko neka organizacija želi da aplicira sa dva ili više projekta, nužno je da se svaki projekat predaje zasebno, uz poštovanje svih definisanih kriterija.

Kada je riječ o budžetu i planu aktivnosti, nije bilo posebnih pitanja, osim što je naglašena obaveznost poštivanja svih kriterija vezanih za budžet i trajanje projekta.

**Na kraju sastanka izražena je zahvala od strane učesnika mentoring procesa na pomoći koju su dobili od UNDP-a u procesu kreiranja projektnog prijedloga. Rok za predaju aplikacija je 31. maj 2023. godine, do 15:00 sati.**

1. Regionalni program lokalne demokratije na Zapadnom Balkanu2 (ReLOaD2) finansira Europska unija (EU), a provodi Razvojni program Ujedinjenih nacija (UNDP). [↑](#footnote-ref-1)